คัทลียา แมคอินทอช

คัทลียา แมคอินทอช (เกิด 10 พฤศจิกายน พ.ศ. 2515) ชื่อเล่น แหม่ม เป็นนักแสดง นางแบบ พิธีกรลูกครึ่งอังกฤษ-จีน เป็นน้องสาวของวิลลี่ แมคอินทอช

**ประวัติ**
แหม่ม เกิดเมื่อ 10 พฤศจิกายน พ.ศ. 2515 โดยเป็นธิดาคนที่สองของ วิลเลียม-ยุรภรณ์ แมคอินทอช และเป็นน้องสาวของ วิลลี่ แมคอินทอช โดยวิลเลี่ยม แมคอินทอช บิดาของเธอ ซึ่งเมื่อครั้งยังหนุ่มเป็นนักรบสมัยสงครามโลกครั้งที่ 2 ประจำฝ่ายบิน เมื่อหมดสงคราม จึงไปสมัครเข้าสายการบินเอส.เอ.เอสของเดนมาร์ค การบินไทยเช่าเครื่องบินจากบริษัทนี้ และยังเป็นหุ้นส่วนกันด้วย ต่อมามิสเตอร์วิลเลี่ยม แมคอินทอชจึงถูกส่งตัวมาทำงานกับการบินไทย และได้เจอกับยุรภรณ์ แมคอินทอช มารดาของเธอ
ด้านการศึกษาเธอเข้าเรียนที่โรงเรียนเซเว่นเดย์แอสวัลติส ภาคภาษาไทย จนถึงชั้น ป.4 และย้ายมาเรียนภาคภาษาอังกฤษตั้งแต่เกรด 3-12 แล้วจึงสอบเทียบเอาวุฒิ ม.6 เพื่อสอบ entrance และเข้าเรียนระดับอุดมศึกษาที่มหาวิทยาลัยอัสสัมชัญ สำเร็จการศึกษาระดับปริญญาตรี จากคณะศิลปศาสตร์ ภาควิชาภาษาอังกฤษ มหาวิทยาลัยอัสสัมชัญ
แหม่ม เข้าสู่วงการบันเทิงด้วยการชักชวนของมิ่งขวัญ แสงสุวรรณ เส้นทางในวงการบันเทิงของเธอเริ่มขึ้นในช่วงปี พ.ศ. 2530 ขณะที่เธออายุได้ 15 ปีโดยเริ่มงานด้านการเป็นนางแบบจากการถ่ายแบบและขึ้นปกนิตยสารสตรีสารเป็นฉบับแรกจากนั้นจึงมีผลงานถ่ายแบบเดินแบบและโฆษณาตามมาอีกมากมายโดยมีโฆษณาในช่วงยุค 80 อย่าง จอห์นสันเบบี้ออย, แชมพูไบโอเนทอี, ยาสระผมรีจอยซ์, และสินค้าเอวอน
งานโฆษณาในฐานะนางแบบที่ทำให้เธอเป็นที่รู้จักในวงกว้างและได้รับความนิยมจากผู้ชมนั้น คือ โฆษณา นมเปรี้ยวไทย-เดนมาร์ก ที่ออกอากาศในปี พ.ศ. 2532 โดยแสดงคู่กับ วิกกี้ กันตา ดานาว ในเรื่องราวของการหยั่งชั้นเชิงที่ทั้งสองมีต่อชายหนุ่มที่มีชื่อว่า ต้น ก่อนจะเป็นที่จดจำจากคำพูดในโฆษณาเรื่องนี้ "ถามต้นคืนนี้ซิ..." ที่ประสบความสำเร็จอย่างสูงจนมีภาคสองตามออกมาโดยเปิดตัวชายหนุ่มลึกลับที่มีชื่อว่า ต้น รับบทโดย จักรกฤษณ์ อำมะรัตน์ มาแสดงกับเธออีกด้วย
หลังจากเป็นที่รู้จักในวงกว้างในฐานะนางแบบโฆษณาคนดังนอกเหนือจากการเป็นน้องสาวของวิลลี่ แหม่มได้รับการติดต่อจากบริษัทละครมากมายให้เริ่มงานด้านการแสดงโดยมีข่าวลือมากมายในช่วงยุค 80-90 ที่ผ่านมาว่าเธอจะเริ่มต้นงานการแสดงด้วยละครเรื่อง ฟ้าจรดทราย ทางสถานีโทรทัศน์ ช่อง 7 ก่อนข่าวนี้จะซาลงไปเมื่อผลงานละครเรื่องแรกในฐานะนางเอกของเธอนั้นคือละครสุดฮิตในยุค 90 เรื่อง เพื่อเธอ ของบริษัท เอ็กแซ็กท์ ทางสถานีโทรทัศน์ ช่อง 5 คู่กับพระเอกคู่ขวัญ ศักดิ์สิทธิ์ เเท่งทอง และจากความสำเร็จอย่างสูงของละครโทรทัศน์เรื่องนี้ส่งให้เธอมีผลงานการแสดงตามมาอีกมากมายต่อเนื่องมาจนถึงในทุกวันนี้
นอกจากนี้ เธอยังมีผลงานพิธีกรอย่าง สมาคมชมดาว, i see you และรายการอื่น ๆ ทางช่องสาระแนของบริษัท ลักษ์ 666 ของ วิลลี่ แมคอินทอช รวมถึงผลงานเพลงประกอบละครโทรทัศน์หลายเรื่อง อาทิ เพลงเธอไม่เคยรู้ ในละครชายไม่จริงหญิงแท้ ที่ขึ้นอันดับหนึ่งทุกคลื่นวิทยุทั่วประเทศ
เธอได้รับฉายาว่าเป็น เจ้าหญิงแห่งวงการบันเทิง และยังร่วมกิจกรรมทางการกุศลอย่างสม่ำเสมอโดยได้รับเกียรติในการทำหน้าที่ทูตพิเศษเพื่อเยาวชนขององค์การยูนิเซฟประจำประเทศไทย

**ผลงาน== 

**พิธีกร**

**ละครโทรทัศน์**

**งานกรรมการตัดสิน**
 รายการ Thailand's Got Talent Season 6 - รายการ "ดวลเพลงชิงทุน" ช่องวัน 31 (รับเชิญ)- รายการ "รู้ไหมใครโสด" ช่องวัน 31 (กูรูรับเชิญ)

**ผลงานเพลง**
 เพลง "เธอไม่เคยรู้" เป็นเพลงประกอบละคร "ชายไม่จริงหญิงแท้"- เพลง "ฝันร้าย" เป็นเพลงประกอบละคร "หนี้รัก"- เพลง "บอกเลิฟ" เป็นเพลงประกอบละคร "ตกกระไดหัวใจพลอยโจน" ร้องคู่กับ เจษฎาภรณ์ ผลดี

**ละครเวที**
 Ladies of the Stage เรื่อง ข้างหลังภาพ  รับบท "คุณหญิงกีรติ" (พ.ศ. 2561)

**ภาพยนตร์**
 อ้าย..คนหล่อลวง (พ.ศ. 2563) รับบท ครูนงนุช

**คอนเสิร์ต**
 คอนเสิร์ต 10 ปี EXACT (พ.ศ. 2545)- คอนเสิร์ตครบรอบ 8 ปีสมาคมชมดาว (พ.ศ. 2546)

**งานด้านอื่น ๆ**

**เจ้าของธุรกิจ**

**รางวัล**
 รางวัล RADIO VOTE SATELLITE – นักแสดงหญิงยอดนิยม จากละครเรื่อง "เพื่อเธอ" (1994)- รางวัล RADIO VOTE SATELLITE – นักแสดงหญิงยอดนิยม จากละครเรื่อง "อยากหยุดตะวันไว้ที่ปลายฟ้า" (1995) - รางวัลTOP AWARD 2001 พิธีกรหญิงยอดเยี่ยม "คัทลียา แมคอินทอช" จากสมาคมชมดาว ทางช่อง 3- รางวัลTOP AWARD 2002 พิธีกรหญิงยอดเยี่ยม "คัทลียา แมคอินทอช" จากสมาคมชมดาว ทางช่อง 3- รางวัลTOP AWARD 2003 พิธีกรหญิงยอดเยี่ยม "คัทลียา แมคอินทอช" จากสมาคมชมดาว ทางช่อง 3- รางวัลTOP AWARD
** 1 ใน 5 ดารานำหญิงยอดเยี่ยม จากละครเรื่อง "ตกกระไดหัวใจพลอยโจน" ช่อง 3 (2002)- รางวัลผู้แต่งกายดีเด่นฝ่ายหญิง คัทลียา แมคอินทอช จากงาน Star Entertainment Awards 2002 ครั้งที่ 1 จัดโดย สมาคมนักข่าวบันเทิง
** 1 ใน 5 ดารานำหญิงยอดเยี่ยม จากละครแรื่อง "หวานใจไทยแลนด์" ช่อง 3 (2004)- รางวัลเฉลิมไทยอวอร์ด
** 1 ใน 5 สาขานักแสดงนำหญิงทางโทรทัศน์ยอดเยี่ยม ครั้งที่ 2 จากละครเรื่อง "หวานใจไทยแลนด์" ช่อง 3 (2004)- รางวัลโทรทัศน์ทองคำ
** 1 ใน 5 สาขานักแสดงนำหญิงดีเด่น ครั้งที่ 13 จากละครเรื่อง "ชายไม่จริงหญิงแท้" ช่อง 3 (1998)
** 1 ใน 5 สาขานักแสดงนำหญิงดีเด่น ครั้งที่ 15 จากละครเรื่อง "เขาวานให้หนูเป็นสายลับ" ช่อง 3 (2000)- รางวัล E.T. award สาขาซุปตาร์ตลอดกาล- รางวัลคมชัดลึก อวอร์ด
** 1 ใน 5 สาขานักแสดงนำหญิงยอดเยี่ยม สาขาละครโทรทัศน์ ครั้งที่ 15 จากละครเรื่อง "เลือดข้นคนจาง" ช่อง One31 (2018)- รางวัล Top Talk About  2019
** 1 ใน 10 สาขา Top Talk About Actress นักแสดงหญิงที่ถูกกล่าวถึงมากที่สุด จากละครเรื่อง "เลือดข้นคนจาง" ช่อง One31 (2018)- รางวัล Hello H! list 2019 ดาวเด่นขวัญใจมหาชน- รางวัล daradaily Awards
** 1 ใน 5 สาขานักแสดงนำหญิง สาขาละครที่สุดแห่งปี 2018 ครั้งที่ 8 จากละครเรื่อง "เลือดข้นคนจาง" ช่อง One31 (2018) - รางวัล Nine Entertain Awards 
** 1 ใน 5 สาขา นักแสดงหญิงแห่งปี จากละครเรื่อง "เลือดข้นคนจาง" ช่อง One31 (2018) - รางวัลนาฏราช
** 1 ใน 5 สาขา นักแสดงนำหญิงยอดเยี่ยม จากละครเรื่อง "เลือดข้นคนจาง" ช่อง One31 (2018) - MAYA awards 
** 1 ใน 5 สาขา นักแสดงนำหญิงขวัญใจมหาชน จากละครเรื่อง "เลือดข้นคนจาง" ช่อง One31 (2018)- รางวัลนาฏราช
** 1 ใน 5 สาขา นักแสดงสมทบหญิงยอดเยี่ยม จากละครเรื่อง "ภาตุฆาต" ช่อง One31 (2019)- รางวัลนาฏราช ครั้งที่ 12
** นักแสดงสมทบหญิงยอดเยี่ยม จากละครเรื่อง "One Year 365 วัน บ้านฉัน บ้านเธอ" ช่อง One31 (2020)-  รางวัลคมชัดลึก อวอร์ด ครั้งที่ 17 
** นักแสดงสมทบหญิงยอดเยี่ยม "คัทลียา แมคอินทอช" จากภาพยนตร์เรื่อง อ้าย..คนหล่อลวง (2020)-  รางวัลชมรมวิจารณ์บันเทิง
** นักแสดงสมทบหญิงยอดเยี่ยม "คัทลียา แมคอินทอช" จากภาพยนตร์เรื่อง อ้าย..คนหล่อลวง (2020)-  รางวัลคมชัดลึก อวอร์ด ครั้งที่ 19
** นักแสดงสมทบหญิงยอดเยี่ยม "คัทลียา แมคอินทอช" จากละครเรื่อง สาปซ่อนรัก ช่อง3 (2022)

**โพลผลสำรวจ**
 เอแบคโพล ผลสำรวจ "ที่สุดของบัน​เทิง​และกีฬา​แห่งปี"
** ดาราหญิงไทยยอดนิยม อันดับที่ 1 (ปี 2545) ร้อยละ 14.7
** ดาราหญิงไทยยอดนิยม อันดับที่ 4 (ปี 2547) ร้อยละ 6.8- กรุงเทพโพล
** ดาราหญิงยอดนิยม อันดับที่ 2 (ปี 2545) ร้อยละ 9.7 จากผลสำรวจ "ที่สุดแห่งปี 2545"
** ดาราหญิงดีเด่น อันดับที่ 2 (ปี 2546) ร้อยละ 12.6 จากผลสำรวจ "5 บุคคลดีเด่นแห่งปี 2546"
** พิธีกรหญิง/ผู้ดำเนินรายการหญิงดีเด่น อันดับที่ 2 (ปี 2546) ร้อยละ 16.8 จากผลสำรวจ "5 บุคคลดีเด่นแห่งปี 2546"- สวนดุสิตโพล
** ดาราหญิง อันดับที่ 6 (ปี 2543) ร้อยละ 4.32 จากผลสำรวจ "ประชาชนอยากให้ดาราคนใดช่วยรณรงค์การเลือกตั้งผู้ว่า กทม."
** ผลสำรวจดาราหญิง ที่ "วัยรุ่นไทยคลั่งไคล้ที่สุด" คัทลียา แมคอินทอช จากละครเรื่อง "ตกกระไดหัวใจพลอยโจน"- สวนดุสิตโพล ผลสำรวจ "วัยรุ่น ปี 2002" กับ"ดารา"
** "ดาราไทย" ที่ "วัยรุ่นชาย" ชื่นชอบมากที่สุดอันดับ 1 ร้อยละ 40.91
** "ดาราไทย" ที่ "วัยรุ่นหญิง" ชื่นชอบมากที่สุดอันดับ 1 ร้อยละ 36.64- สวนดุสิตโพล ผลสำรวจ "ดารานักร้องที่สุดแห่งปี" 
** ดาราหญิงยอดนิยมอันดับที่ 2 (ปี 2542) ร้อยละ 20.77
** ดาราหญิงยอดนิยมอันดับที่ 1 (ปี 2545) ร้อยละ 49.06
** ดาราหญิงยอดนิยมอันดับที่ 3 (ปี 2546) ร้อยละ 27.92
** ดาราหญิงยอดนิยมอันดับที่ 2 (ปี 2547) ร้อยละ 32.87- ดารายอดนิยมจากโพลนิตยสารทีวีแมกกาซีน
** ดาราหญิงยอดนิยมอันดับที่ 4 (ปี 2537)
** ดาราหญิงยอดนิยมอันดับที่ 2 (ปี 2538)
** ดาราหญิงยอดนิยมอันดับที่ 4 (ปี 2539)
** ดาราหญิงยอดนิยมอันดับที่ 2 (ปี 2540)- รางวัลซุปตาร์ตลอดกาล อีที ไทยแลนด์ 
อวอร์ดส (ET Thailand Awards) สุดยอดรางวัลจากรายการบันเทิงระดับโลก “อีที ไทยแลนด์” (ET Thailand) ทางพีพีทีวี เอชดี ช่อง 36 จากผลคะแนนโหวตจากแฟนคลับ 
(ปี 2561)- รางวัล Hello! The Story of You Award 2019 "Hello! Star" Organized by Hello! ในงาน Hellohlist 2019 จากคะแนนโหวตของผู้อ่านนิตยสาร Hello (ปี 2562)

**อ้างอิง**

**แหล่งข้อมูลอื่น**
 เฟซบุ๊กแฟนเพจ-  คัทลียา แมคอินทอช sanook.com-  คัทลียา แมคอินทอช nangdee.com
หมวดหมู่:ชาวไทยเชื้อสายสกอตแลนด์
หมวดหมู่:ชาวไทยเชื้อสายจีน
หมวดหมู่:นักแสดงหญิงชาวไทย
หมวดหมู่:นักแสดงไทยเชื้อสายสกอตแลนด์
หมวดหมู่:นักแสดงหญิงชาวไทยเชื้อสายจีน
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:ศิลปินที่เป็นแนวร่วมกปปส.
หมวดหมู่:บุคคลจากโรงเรียนนานาชาติเอกมัย
หมวดหมู่:บุคคลจากคณะศิลปศาสตร์ มหาวิทยาลัยอัสสัมชัญ